Plastikkirurgisk sengeafsnit på Herlev-Gentofte Hospital søger klinisk vejleder, Plastikkirurgisk Afdeling | Ofir.dk
Plastikkirurgisk sengeafsnit på Herlev-Gentofte Hospital søger klinisk vejleder
Søger du et job hvor der er tid til sygeplejen så søg på plastikkirurgisk sengeafsnit!
Du får muligheden for at arbejde sammen med fagligt stolte og dygtige kolleger og mulighed for at veksle mellem korte kontakter med dagkirurgiske patienter og længere forløb med den komplekse patient. Vi arbejder med primær patientpleje og du vil opleve, at der er tid til at yde sygepleje af høj faglig standard til den enkelte patient og deres pårørende. Den høje faglige standard er afspejlet i afdelingens meget flotte LUP-tal.
Vi har fokus på det gode arbejdsmiljø, og prioriterer åbenhed, faglighed og ansvarlighed. Du arbejder tæt sammen med dine kollegaer og dette giver mulighed for sparring, udvikling, og øger kvaliteten af patientforløbet.
Plastikkirurgisk sygepleje er et kreativt, dynamisk og afvekslende speciale. Afdelingen varetager en del af den plastikkirurgiske funktion i Region Hovedstaden, og afdelingen består af:
Sengeafsnit med 18 senge.
Operations- og ambulatorieafsnit
Afdelingen har elektiv kirurgi og afdelingens patientforløb er veldefineret. Specialet omfatter patienter i alle aldre med:
Modermærkekræft og andre former for hudkræft
Komplicerede kirurgiske sår
Rekonstruktionskirurgi bl.a. efter brystkræft
Kirurgisk behandling af patienter, der har haft et stort vægttab, hvor overskydende hud fjernes.
Studiemiljøet har en høj prioritet på afdelingen og ledes og udvikles af afdelingens kliniske underviser, samt klinisk vejleder.
Afdelingen er kendetegnet ved at have et godt tværfagligt samarbejde. Vi arbejder med forbedringsprojekter i hverdagen. Vi har undervisning flere gange om måneden, både monofagligt og tværfagligt.
Oplæringsprogram med supervision af kontaktsygeplejerske
Introduktionens længde aftaler vi individuelt og der holdes opfølgende samtaler i introduktionsperioden
Spændende, varieret speciale, der favner bredt
Et undervisningsmiljø hvor der hele tiden er mulighed for læring
Engagerede og professionelle kollegaer med et godt socialt samvær
Godt arbejdsmiljø, hvor der er tid til patienterne
21 dygtige kollegaer i alle aldre og med varieret erfaringsgrundlag
Du har erfaring som sygeplejerske om muligt speciale erfaring men ikke noget krav.
Du må gerne være klinisk vejleder uddannet.
Du har interesse i at arbejde med kræft patienter
Du yder sygepleje, hvor patienten er i centrum og du kan yde kvalificeret sygepleje til både korttids- og langtidsindlagte patienter
Du kan arbejde selvstændigt, og samtidig være fleksibel i samarbejdet med øvrige kolleger og samarbejdspartnere.
Du har lyst til at deltage aktivt i afdelingens fortsatte udviklings og kvalitetsarbejde og har stor interesse i at udvikle dig og din sygepleje
Stillingen er til fastansættelse pr 1. juni.
32-34 timer/uge i skiftende vagter og 8 timers vagter 3. weekend. Når du går i skiftende vagter tilstræber vi at lægge vagtplanen, så du arbejder i to holdskift.
Vi lægger vagtplan for fire uger ad gangen, med udgangspunkt i en grundplan og dine personlige ønsker som lægges i MIN TID.
Hvis dette har vakt din interesse kan du komme på et uforpligtende besøg i afdelingen eller få yderligere information om stillingen, ved at kontakte afdelingssygeplejerske Anna Ljungberg, tlf.: 38 68 26 95 eller e-mail: anna.hykkelbjerg.ljungberg.01@regionh.dk